
	Р Е П У Б Л И К А   Б Ъ Л Г А Р И Я
К О М И С И Я   З А   П Р О Т И В О Д Е Й С Т В И Е   Н А
К О Р У П Ц И Я Т А   И   З А   О Т Н Е М А Н Е   Н А   Н Е З А К О Н Н О    П Р И Д О Б И Т О Т О   И М У Щ Е С Т В О
София 1000, пл. "Света Неделя" № 6,  тел: (+359 2)   9401 444, факс: (+359 2) 9401 595 


Р Е Ш Е Н И Е 
№  РС - 549 - 18 - 079

Днес, на 13.11.2019г., Комисията за противодействие на корупцията и за отнемане на незаконно придобитото имущество /КПКОНПИ/ в състав:

Заместник - председател: Антон Славчев
Член: Антоанета Цонкова
Член: Пламен Йоцов
Член: Силвия Къдрева

У С Т А Н О В И:

	Производството е по реда на чл. 71, ал. 1, пр. 1 от Закона за противодействие на корупцията и за отнемане на незаконно придобитото имущество (ЗПКОНПИ) и е образувано въз основа на сигнал с рег. № ЦУ 01/С-549/09.11.2018 г. 
	Сигналът е подаден срещу Сабри С. Ахмедов – бивш член на Комисията за защита от дискриминация (КЗД).
	В сигнала се излагат твърдения, че Сабри Ахмедов, като член на КЗД е участвал в производство № 150 от 2016г. на КЗД, включително при приемане на решение от КЗД, като в същото време се е намирал в съдебен спор с жалбоподателя по посоченото производство.
	Към сигнала са приложени Разпореждане № 173/28.02.2017г. на КЗД и Решение № 128/06.04.2017г. на КЗД.
	Комисията е изискала и събрала следните доказателства: заверен препис от жалба с вх. № 44-00-209/20.08.2016г.  по описа на КЗД, ведно с приложенията към нея, заверен препис от Решение № 128/06.04.2017г. по преписка № 150/2016г., копие от призовка по адм. дело № 1500/2019 на ВАС, V отделение за съдебно заседание на 16.12.2019г., Жалба с вх. № 44-00-2091/20.04.2016г., Писмо с рег. № 0700-466/34/07.07.2014г., Писмо с рег. № СОА16-ПР94-640(1) от 03.02.2016г., Писмо с изх. № СТ-180-01-072/02.03.2016г., Декларация от 20.04.2016г. по чл. 6, ал. 2, т. 2 от Правила за производство пред КЗД, Протокол от 21.03.2017г. на КЗД, Заповед № 12-11-294/17.03.2017г., Решение № 128/06.04.2017г., Писмо с вх. № 1054180/14.08.2019г., Протокол от 20.04.2016г. и Протокол от 14.06.2016г. на СРС, 116 състав, нчхд № 18529/2015г., Решение от 21.03.2017г. на СГС, наказателна колегия, X въззивен състав по внчд № 4812/2016г., Частна тъжба с вх. № 68028/15.09.2015г. до СРС, Решение № 463/09.12.2014г. на КЗД, Доклад-заключение по препикса № 336/2013г. на КЗД, Молба с рег. № 44-00-3427/11.08.2014г., Писмо с рег. № 0700-466 (2) от 25.06.2012г., Решение № Ж-29/24.03.2014г. на ДКЕВР, Писмо с рег. № 0700-375 (3) от 19.06.2013г., Писмо с рег. № 04-7-279 19/27.01.2014г., Писмо с рег. № 9400-1173(1)/21.11.11г., писмо с рег. № 0700-466(9) от 03.01.2013г., Писмо с рег. № 23ДД4/11 от 26.17.2011г., Писмо с вх. № 15104/29.07.2013г., Писмо с вх. № 18164/2014г., Писмо с изх. № 2830/09.09.2013г., Писмо с изх. № 1498/2013г., Писмо с изх. № В-17-44-5/03.01.2013г., Писмо с изх. № В-17-44-5/18.05.2012г., Предложение № РА-94-00-411/02.12.12г., Жалба № ГР-94-Т-17/02.10.20Писмо с рег. № 94 ТТ130/14.12.2012г., Предложение с вх. № 2334/21.05.2013г., Молба до СРС с вх. № 78533/28.10.2015г.
	Служебно са направени справки в регистър Национална база данни „Население“ и регистрите на НОИ.

От събраните в хода на административното производство доказателства Комисията за противодействие на корупцията и за отнемане на незаконно придобитото имущество установи следното от фактическа страна:

Сигналът е подаден от лице с посочени три имена, ЕГН, пощенски и електронен адрес, мобилен телефон и е подписан.
От Решение за избиране на членове на Комисията за защита от дискриминация, както и за председател и заместник-председател, прието от 41-то Народно събрание на 12.06.2012г. (ДВ, бр. 55 от 20 юли 2012г.) е видно, че Сабри С. Ахмедов, ЕГН ***, е избран за член на КЗД. Мандатът на  Сабри Ахмедов е прекратен с решения за избор на нови членове на КЗД на Народното събрание от 28 юли 2017г., публикувани в ДВ., бр. 62/01.08.2017.
КЗД е приела Решение № 453/09.12.2014г. по жалба на Т. П. с вх. № 44-00-3802/16.09.2013г. По повод Решение № 453/09.12.2014г. на КЗД, Т. П. подава частна тъжба с вх. № 18529/29.10.2015г. до Софийски районен съд. Страни по образуваното НЧХД № 18528/2015г. по описа на 116-ти състав при СРС са: Т.П. – частен тъжител срещу Сабри Ахмедов, Л. К. и З. Д. 
Видно от протокол от 14.06.2016 г. от проведеното на посочената дата съдебно заседание, Софийски районен съд с определение е прекратил производството по НЧХД № 18528/2015г. по описа на СРС, Наказателно отделение, 116 състав. С разпореждане от 26.09.2016 г. по НЧХД № 18528/2015г. на съдия-докладчик, е върната като просрочена жалбата на Т. П. срещу протоколно определение от 14.06.2016 г. Т. П. е подал частна жалба срещу разпореждането. С решение от 21.03.2017 г. на Софийски градски съд, по ВНЧД № 4812/2016 г., е потвърдено разпореждане от 26.09.2016 г. по НЧХД № 18528/2015г. по описа на СРС и определението за прекратяване на производството по НЧХД № 18528/2015г. по описа на СРС, Наказателно отделение, 116 състав, е влязло в законна сила на 21.03.2017г.
На 20.03.2016г. Т.П. подава жалба с вх. № 44-00-209/20.03.2016г. до КЗД, по която е образувана преписка № 150/2016г. по описа на КЗД.
В деня на подаване на жалбата – 20.03.2016г., Т.П. попълва саморъчно Декларация по чл. 6, ал. 2, т. 2 от Правила за производство пред КЗД, че към момента на подаване на жалбата, няма заведено дело или висящо производство по същия спор и/или същото правно основание между същите страни, пред съд.
Видно от приложения по преписката протокол от 21.03.2017 г., на посочената дата КЗД провежда открито заседание по административна преписка № 150/2016г., в което участва Сабри Ахмедов като член на КЗД и обявява преписката за решаване. 
КЗД приема Решение № 128 от 06.04.2017г. по преписка № 150/2016г. в състав: К.Е., С. Й., А. М., Сабри Ахмедов и И. С. с което оставя без уважение жалбата на Т. Д.П., заведена в КЗП с вх. № 44-00-209/20.04.2016г. Решенето е подписано от председателя и членовете на петчленен разширен заседателен състав, в т.ч. и от Сабри Ахмедов. Решението е обжалвано по съдебен ред. 
Съгласно писмо с вх. № ЦУ 01/17672 от 19.08.2019г. и видно от призовка  на ВАС, 5-то отделение до КЗД за насрочване на адм. дело № 1500/2019г. по преписка № 150/2016г. по описа на КЗД за 16.12.2019г., Решение № 128/06.04.2017г. на КЗД все още не е влязло в сила.
Видно по писмо с вх. № ЦУ 01/17672 от 19.08.2019г. по адм. преписка 150/2016г. няма направени отводи от членовете на заседателния състав на КЗД и е проведено едно открито заседание по административната преписка.


При така установената фактическа обстановка, Комисията за противодействие на корупцията и за отнемане на незаконно придобитото имущество стигна до следните правни изводи:

Сигналът е образуван при условията на чл. 71, ал. 1 от ЗПКОНПИ.
За да е осъществен конфликт на интереси по смисъла на чл. 2 ЗПУКИ (отм.) и чл. 52 от ЗПКОНПИ, следва да са налице три кумулативно изискуеми предпоставки: лице, заемащо висша публична длъжност, наличие на частен интерес, който може да повлияе върху безпристрастното и обективно изпълнение на правомощията или задълженията му по служба и упражнено властническо правомощие, повлияно от частния интерес.
Легалните дефиниции на понятията частен интерес и облага се съдържат в чл. 2, ал. 2 и ал. 3 от ЗПУКИ (отм.) и чл. 53 и чл. 54 от ЗПКОНПИ. Частен е всеки интерес, който води до облага от материален или нематериален характер за лице, заемащо публична длъжност или за свързани с него лица, включително всяко поето задължение. Облага е всеки доход в пари или в имущество, включително придобиване на дялове или акции, както и предоставяне, прехвърляне или отказ от права, получаване на привилегия или почести, получаване на стоки или услуги безплатно или на цени, по-ниски от пазарните, помощ, глас, подкрепа или влияние, предимство, получаване или обещание за работа, длъжност, дар, награда или обещание за избягване на загуба, отговорност, санкция или друго неблагоприятно събитие.
	


Сабри С. Ахмедов в качеството си на член на Комисията за защита от дискриминация в периода от  12 юли 2012г. до 28 юли 2017г. е лице, заемало публична длъжност на основание чл. 3, т. 18 от ЗПУКИ (отм.). Длъжността член на КЗД е висша публична длъжност по смисъла на чл. 6, ал. 1, т. 14 от ЗПКОНПИ, поради което КПКОНПИ е компетентна да се произнесе по сигнала.
Сабри Ахмедов е упражнил свои правомощия по служба по чл. 64 от ЗЗД при участието си в заседание на КЗД, проведено на 21.03.2017г. и като е подписал Решение № 128/06.04.2017г. на КЗД по производството по преписка № 150/2016г., образувано по  жалба от Т.Д.П. с вх. № 44-00-209/20.03.2016г. до КЗД.
Видно от Решение № 128/06.04.2017г. на КЗД, докладчик по преписката по смисъла на чл. 60, ал. 1 от ЗЗД е друг член на КЗД – С. Й.
От изложеното до тук е видно, че Определението за прекратяване на дело  НЧХД № 18528/2015г. по описа на 116-ти състав при СРС е влязло в законна сила на 21.03.2017г. Следователно към 21.03.2017г. не са били налице основанията за отстраняване на членовете на заседателния състав на КЗД, на основание чл. 61, ал. 3 от ЗЗД, във вр. с чл. 22-24 от ГПК. 
От събраните по преписката доказателства не може да се обоснове свързаност между Сабри Ахмедов и Т. Д. П. по смисъла на §1, т. 1 от ДР на ЗПУКИ (отм.).
Сабри С. Ахмедов е упражнил свои правомощия по служба при липса на частен интерес, негов или на свързано с него лице, както при  участието му в заседание на КЗД на 21.03.2017г. по административна преписка 150/2016г., така и при приемане на  Решение № 128/06.04.2017г. на КЗД по същото производство. Липсата на който и да е елемент от понятието „конфликт на интереси“ обуславя невъзможност за нарушаване на забраните по Глава Втора от ЗПУКИ /отм./.

Предвид изложеното, на основание чл. 74, ал. 1 и ал. 2 от ЗПКОНПИ, Комисията за противодействие на корупцията и за отнемане на незаконно придобитото имущество 


Р Е Ш И:

	НЕ УСТАНОВЯВА конфликт на интереси по отношение на Сабри С. Ахмедов, ЕГН *** – член на Комисията за защита от дискриминация в периода от 12 юли 2012г. до 28 юли 2017г. и като такъв лице, заемало публична длъжност по чл. 3, т. 18 от ЗПУКИ (отм.), във връзка с упражнени правомощия по служба при участието си в заседание на КЗД, проведено на 21.03.2017г. и подписването на Решение № 128/06.04.2017г. на КЗД по производството по преписка № 150/2016 г. по описа на КЗД, поради липса на частен интерес. 

        Препис от решението да се изпрати на Окръжна прокуратура - София, с оглед преценка за реализиране на правомощията по чл. 76, ал. 2 от ЗПКОНПИ.

         С РЕШЕНИЕТО ДА БЪДЕ ЗАПОЗНАТА дирекция „Противодействие на корупцията“.
	       
     
		    КОМИСИЯ:
				
				Заместник - председател: /п/ /Антон Славчев/
	
				Член: /п/ /Антоанета Цонкова/

				Член: /п/  /Пламен Йоцов/

				Член: /п/ /Силвия Къдрева/

